
Djabièrnè 5 di yanüari Maduro & Curiel’s Bank a bishitá e promé beibi di aña, kende a nase djaweps anochi i ta 
trata di un mucha muhé. Manera kustumber, MCB a opsekiá e beibi un bunita regalo. E pòtrèt ta mustra momentu 
ku Lito, huntu ku Lucy Martis-Diaz di Maduro & Curiel’s Bank, a bai hasi bishita i hasi entrega di e regalo na beibi 
Wu, den kompania di su mama i tata. 


Banko Maduro a bishitá promé beibi di aña 


BO UNIKO STOP, PA TUR 
BO PIESA I TIRE PA BO 
AUTO, BUS OF TRUCK 


KAYA CARLOS A. NICOLAAS | 717-6272 


Kastigu abou 
pa hòmber 
ku a maltratá 
su muhé 

WOWO DI FALKI 
RIBA POLIS 


Mi ta arepentí 
hopi biaha di 
a papia, pero 
nunka di keda 
ketu.. 


HUSTISIA 

It is with deep sadness that we herewith announce the 
passing of our beloved 


Antonina "Annie" Anthonij 
Sunrise: 05-10-1960 - Sunset: 12-30-2023 


She leaves to mourn her: 
Mother: Susana Leoneta 
Father: Benito Anthonij 
Father of her children: 
Rudolph Sherwood 
Sons: 
Rudolph Sherwood 
Randolph Sherwood 
Michael Brown (US) 
Considered son: Rudy Sherwood 
Daughters: 
Katouska Sherwood 
Jessica Brown (US) 
Siblings: 
Felicia Placencio-Anthonij & fam 
Ben Anthonij & Fam 
Ivy Anthonij & Fam 
Jacky Martis-Anthonij & Fam 
Ramiro Anthoni & fam 
Kichi Anthonij 
Jacinta Anthonij & Fam 
Ruth Anthonij & fam 
Lientje Anthonij & fam 
Rinka Anthonij & fam 
Giovanni Mercera 
Elio Anthonij & fam 
Grandchildren: 
Jahsentio & Angel Dore, Mary- Jens, Ruviana, Mikayla, 
Sheldon, Dornaldo, Nikayma, Randolph & Kaliya Sherwood 
Close friends: 
Juliana Laveist, Ruthlyn Bryan & Zenia 
Close family friends: Rosemary Gladd & Wendy Marines 
Nieces, nephews and family too numerous to mention. 
She was related to the: 
Anthonij, Leoneta, Williams, Statie, Felix, Engelhardt, 
Castillo, Christiaan, Janga, Offerman, Silberie, Goeloe, 
Placencio, Graanoogst, Martis, Joseph, Ka-laykhan, 
Rombley, Mercera, Martina and Sherwood families. 
Big thank you to Nurses and Doctors at SMMC. 


Funeral: 
Wednesday, January 10th, 2023 at the Royal Funeral 
Home, Sucker Garden Viewing: 1:00 p.m. - 2:00 p.m. 
Service: 2:00 p.m. - 3:00 p.m. 
Cremation will follow after the service for the immedi- 
ate family. All services entrusted to Royal Funeral 
Home of Crematoriun in Sint Maarten. 


GRADISIMENTU I INVITASHON 
Kasá, yunan, ruman i demás famia ta 
gradisí tur hende ku a mustra atenshon 
durante malesa i fayesimentu di 
Edgar T. Mercera 


Boso atenshon tabata un gran konsuelo 
pa nos. 
Ta invitá na un santu sakrifisio di misa pa deskanso 
di su alma, djaweps 11 yanüari pa 7’or anochi na 
parokia San Luis Beltran na Rincon. 


Aseptá esaki komo un invitashon personal. 


KRALENDIJK 
-- 
Straño ku por parse, 
djaluna 
mainta 
un 
persona tabata kana i 
piska den un área prohibí 
di e kompania Cargill. 
Por a mir’é for di un 


Piska den área prohibí 


distansia, e hende ku 
un hèngel ta piska den e 
área di Pink Beach, pero 
na otro banda di kaya, 
kaminda tin e bakinan di 
salu. 
E área ta prohibí i no 


por a mira ku ta trata di 
un persona outorisá pa 
kana den e área. 
Riba potrèt e persona 
i tambe algun amingu 
pegá kuné. 

WOWO DI FALKI 
RIBA POLIS 


KRALENDIJK- “Polis 
ta gaña. Ora a detené mi, 
nan a tira mi riba suela i a 
usa forsa brutu. Nan a bisa 
pa duna nan mi telefòn sino 
nan ta kibra mi brasa. M’a 
bisa e polis e kos aki no ta 
legal. El a bisa e ta mata 
mi. Nan a pone mi kara riba 
betòn. Nan a choka mi na 
mi stròt, mi no por a hala 
rosea te mi a bai ou”, e 
sospechoso Timothy Tellez 
públikamente a denunsiá 
aktitut di outoridat durante 
su aresto. 
Awor e ta eksigí pa mira 
e imágennan di kámara pa 
proba loke e ta kategorisá 
komo maltrato na man di 
outoridat. 
Mientrastantu 
el a entregá un keho. 


“Lamentablemente 
ainda 
nos no a tende nada i nos 
no a haña e imágennan. 
ardando 
ketu 
bai”, 
abogado Edward Winkel a 
bisa. E ta representá Tellez. 
Aktitut 
inkorekto 
i 
abusivo di parti outoridat ta 
keda un punto preokupante 
den nos komunidat. Ku 
wowo di falki ta sigui 
proseso 
di 
keho 
den 
kasonan 
di 
violensia 
eksesivo. Aunke no tin 
masha konansa den esaki, 
mirando ku ta atendé e 
situashon interno. 


Situashon ta eskalá 
Tin impreshon fuerte ku 
e kantidat di kasonan den 
kual ta kuestioná proseder 


di outoridat ta oumentando. 
E insidente disturbante ku 
a sosedé durante kambio 
di aña na Saba, un bia 
mas ta demonstrá kon 
aktitut 
kuestionabel 
di 
parti outoridat ta sòru pa 
basta konmoshon den un 
komunidat. 
Un 
agente 
polisial opviamente bou di 
inuensia di alkohòl a saka 
su arma di kandela. Tambe 
por a nota un funshonario 
di Kmar ku a involukrá 
den e pleitu. Awor Büró 
di Asuntunan Interno di 
KPCN i Kmar ta hasiendo 
un investigashon. 
Aki tambe por nota ku 
ta vigilá e resultado di e 
investigashon ku wowo di 
falki. 


E 
tipo 
di 
insidente 
asin’aki sigur ta di lamentá. 
Abogado 
Marga 
van 
Lieshout na vários okashon 
a atvertí i desaprobá uso di 
violensia 
desporposhonal 
na man di polis. 
Hopi bia el a boga pa e 
tópiko aki haña su debido 
atenshon. “Polis ta prepará 
pa hustamente de-eskalá 
un situashon. No ta tur 
polis pero tin ku ta hasi 
mal uso. Si no hasi nada, 
bo ta krea mònster”, el a 
splika durante un previo 
entrevista. 
Ainda ta fresku den 
memoria 
e 
insidente 
den kua un polis na un 
manera 
bastante 
brutu 
a pusha un reportero ku 


konsekuensia ku esaki a kai 
riba suela. Despues di un 
investigashon a resultá ku e 
polis a aktua segun protokòl 
di KPCN. “OM a manda e 
kaso pa Reclassering. Nan 
ta pone preshon pa ami bai 
di akuerdo pa mediashon. 
Ami ke pa KPCN atmití ku 
nan a faya i paga mi daño 
i perhuisio”, Tico anga a 
splika BONERIANO. 
No opstante tur esaki 
KPCN ta haña importante 
pa komunidat su konansa 
den 
polis 
keda 
stabil. 
“P'esei nos prosedura di 
keho ta asina importante 
i nos ta tuma e señalnan 
di komunidat na serio”, 
KPCN a bisa durante un 
previo entrevista. 


K R A L E N D I J K / 
NIGERIA 
-- 
E 
kontroversial 
pastor 
T. B. oshua, a abusá 
seksualmente 
di 
miembronan 
di 
su 
iglesia pa kasi binti aña. 
E 
emisora 
Britániko, 
BBC, ta informá despues 
di un investigashon di 
dos aña. E inuyente 
osué a keda kritiká mas 
tantu den pasado pa su 
kurashonnan. El a muri 
na 2021. 
BBC a papia ku un 


Pastor kontroversial kulpá di violashon di su siguidónan 


kantidat di èks miembro 
di 
Iglesia 
Sinagoga 
di tur Nashon, di kua 
oshua tabata e fundadó. 
Tur hende a bin na e 
metrópolis 
Nigeriano 
di Lagos pa topa ku e 
evangelista. Hulandesnan 
tambe a biaha pa Nigeria 
pa 
eksperimentá 
nan 
durashon di aserka. 
oshua a deklará ku e 
por kura entre otro kanser 
i aids. 
Un di su víktima ta 
e Britániko Rae. E ta 


konta e stashon kon el a 
keda den iglesia komo 
disípulo skohé pa diesdos 
aña. Nunka Rae tabatin 
intenshon di keda Nigeria 
pa asina hopi tempu. 
El a studia diseño na 
Universidat di Brighton 
i tabatin un bida di 
divershon. Te na 2002, el 
a disidí di buska e hòmber 
konosí pa su podernan 
kurativo. 
E 
siguiente 
tabata un invierno. 
oshua a abusá di 
Rae 
seksualmente 
severamente, 
kende 
a 
armá di a hasi vários 
intento 
di 
suisidio. 
Durante dos di e diesdos 
añanan ei, el a keda den 
karentena solitario. Esaki 
ta un storia di teror, e 
muhé a bisa BBC. 


Abuso 
Un muhé di Namibia 
tambe ta bisa ku oshua a 


viol’é. Segun e reportahe, 
essica Kaimu a sufri 
sinku 
aborto 
forsoso 
durante su tempu den 
misa. E ta deskribí esaki 
komo intervenshonnan di 
porta será, den kua e por 
a muri. 
Ademas, 
e 
muhé 
ta konta ku e mester a 
kita sunú regularmente, 
solamente pa keda abusá 
ku kabel di heru. Tambe 
nan a tene e muhé lantá 
pa oranan largu. 
Vários persona ku a 
konta nan historia, ta 
deskribí e iglesia komo 
un kulto. Tur hende ku a 
purba di bati e alarma, a 
keda tratá fuerte. Vários 
persona ta bisa ku nan a 
keda ataká físikamente 
despues di a denunsiá 
abuso òf agreshon via 
YouTube. Un di nan a 
asta bisa ku a tir’é. 
BBC 
tambe 
a 


eksperimentá esaki riba 
su mes, ora ku a purba di 
lma e iglesia na 2022, 
for di e kaminda públiko. 
Agentenan di siguridat 
di iglesia a tira riba e 
periodistanan i a detené 
nan pa vários ora. 
Kuater Britániko aliá 
na e iglesia, a denunsiá 
e violashonnan na e 
outoridatnan 
Britániko. 
Nan ta bisa ku nunka no 
a tuma medida. 
Iglesia Sinagoga di 
tur Nashon ta aktivo te 
awe, tin siguidónan rònt 
mundu i ta operá un kanal 
di televishon. BBC a 
purba di haña un historia 
di 
iglesia, 
pero 
den 
ningun kaso a kontestá. 
Sinembargo e iglesia a 
bisa anteriormente ku 
nunka no a fundá ningun 
akusashon kontra oshua. 


(Fuente: NOS) 

KRALENDIJK- Korte 
den Promé Instansia a 
kondená Eziquias B. (43) 
na un kastigu di prizòn di 
2 siman kompletamente 
kondishonal ku un periodo 
di prueba di 1 aña. 
Hues a konden’é pa 
maltrato di su pareha. “Bo 
ta haña un kastigu mas 
abou pasombra ya e kaso ta 
bieu”, hues a splika. 
Ministerio 
Públiko 
a akusá B. di 2 echo 
kastigabel, ámbos maltrato. 
Fiskal Trisha Keller a 
representá OM i abogado 
Van Lieshout a hiba e 
defensa. B. a presensiá 
su huisio via konekshon 
di vidio for di prizòn na 
Sittard, Hulanda. 
E ta enkarselá aki pa 
un otro delitu. “Mi ke pa 
suspend’é e kaso pasombra 
mi no a haña chèns di papia 
ku mi abogado. Dos pa tres 
ora pasá a bisa mi di e kaso 
awe”, B. a bisa. 
Hues tabata determiná 
pa atendé e kaso mirando 
ku ya a suspend’é kaso 2 
bia kaba. 
Hues a pidi tur hende pa 
bandoná sala di korte pa e 
sospechoso haña chèns pa 
papia ku su abogado. 


Kastigu abou pa hòmber ku 
a maltratá su muhé 


Dosié penal 
Segun e dosié penal 
6 di yüni 2021 e muhé 
R. a yama polis i a bisa 
ku B. tabatin e será den 
kas pa 3 dia i a maltrat’é 
i a viol’é. Sinembargo e 
no a hasi denunsia. Seis 
luna despues, riba 19 di 
novèmber 2021 R. a bolbe 
yama polis i aki sí el a hasi 
denunsia. El a deklará ku 
nan tabatin pleitu tokante un 
fèn. B. a rank’e na su kabei 
i a tir’e riba suela. Aki B. a 
skòp e den su kara i na su 
repchi. “Tin un deklarashon 
médiko ku bèrdat e tabatin 
herida na su kara i den su 
lomba. Kon el a yega n’e 
heridanan?”, hues a puntra. 
“Wak, p’esei mi a bisa 
ku nos a pasa hopi kos 
huntu i mi no ke hink’e 
den problema. Pero e mes 
ta heridá su mes”, B. a 
kontestá. “Den su lomba 
tambe?”, hues ta kuestioná. 
“Si, e por dal den 
algu. Bo mester puntra R. 
mes. Ami no ta deklará 
kontra dje”, B. a bisa. E 
sospechoso a insistí den 
su inosensia i a bisa ku R. 
tin algun problema mental 
i ta inventá sierto senario. 
Tambe ku ainda nan ta den 


un relashon amoroso ku 
otro. Segun B. e ta serka di 
rekobrá su libertat i mesora 
e ta regresá Boneiru pa 
biba ku R. Abogado van 
Lieshout a entregá komo 
prueba un dokumentu di 
Mental Health Caribbean 
(MHC) deklarando ku R. 
su relashon parse stabil na 
e momentu aki i nan tin nan 
yunan bèk na kas. Tambe 
ku R. tin posiblemente 
trastorno di personalidat. 


Kaso bieu 
Pa skal e akusashonnan 
ta probá pero e ta tene 
kuenta ku basta tempu a 
pasa. “Alabes mi ta haña 
ku e ta meresé kastigu. E 
no ta tuma responsabilidat, 
i ta tira tur kos riba 
R.”.OM a demandá un 
kastigu 
di 
prizòn 
di 
20 
dia 
kompletamente 
kondishonal ku un periodo 
di prueba di 2 aña. 
Abogado 
defensor 
a 
kuestioná e investigashon 
den e kaso aki. Korte den 
Promé Instansia a apsolvé 
Eziguias B. di e promé 
akusashon. Sí, hues a haña 
B. kulpabel di e segundo 
echo di maltrato di su 
pareha. 


KRALENDIJK 
-- 
Den oranan di anochi 
djadumingu 7 di yanüari, 
alrededor di dies pa nuebe, 
Polis a detené e hòmber 
di inisial .R..t.. di 43 
aña di edat pa manehá bou 
di inuensia di alkohòl. 
E sospechoso tabata 
kore zeilu riba Kaya Ing. 
Statius van Eps, bayendo 
den direkshon di Belnem. 
Un outo di servisio di 
polis ku tabata bini for di 
direkshon kontrali a trata 
na desvia pa un aksidente 
frontal, pero e vehíkulo ku 
tabata aserkando a dal ku 


Detenshon pa manehá fuma 


su spil, den e spil na banda 
robes di e outo di polis i a 
sigui kore. 
E patruya a lora bai su 
tras i a duna e shofùr òrdu 
pa para. Despues di un 
investigashon a resultá ku 
e tabata bou di inuensia. 
A hasi un tèst di supla ku 
e shofùr i a deten’é pa 
manehá bou di inuensia di 
alkohòl. 
A transport’é pa Warda 
di Polis pa un análisis di 
rosea i a konsekuensia di e 
resultado di esaki a konská 
su reibeweis. 


KRALENDIJK 
-- 
Entre djaluna 1 di yanüari 
i djaluna 8 di di yanüari, 
Polis a duna diferente 
but pa violashon den 
tráko durante kòntròlnan 
rutinario. 
Ta trata di but pa manehá 
reibeweis bálido, manehá 
sin hèlm bistí, manehá 
sin seguro bálido, manehá 
sin faha di seguridat bistí 


Diferente but pa violashon den tráfiko 


i pa tene telefòn den man 
miéntras ta manehá. 
KPCN ta hala atenshon 
di un i tur pa nan tin e 
dokumentunan 
nesesario 
na òrdu. 
Tambe 
ta 
konsehá 
estriktamente pa kumpli ku 
e reglanan di lei di tráko. 
Ku esaki bo tambe ta 
kontribuí na un tráko seif 
i sigur riba e isla. 


KRALENDIJK -- Den 
oranan di mardugá djaluna 
8 di yanüari, alrededor 
di 2’or, un aksidente a 
tuma lugá riba Bulevar 
Gobernador Debrot. 
Na yegada di e patruya, 
a resultá ku shofùr di 
un outo ku tabata bini 
for di Playa, bayendo 
den 
direkshon 
Hato, 
probablemente pa motibu 
di velosidat haltu, a pèrdè 
kòntròl riba su stür den un 
bògt i a dal den un pilá. 
Un marka di brek 
largu tabata visibel riba 
kaminda loke ta indiká 
riba velosidat haltu di e 


Outo ta dal den pilá 


outo. 
A hasi un tèst di supla 
ku e shofùr i a resultá ku e 
tabata bou di inuensia di 
alkohòl. 
Pa motibu ku e shofùr a 
resultá heridá i ku ambulans 
mester a transport’é pa 
hòspital 
pa 
tratamentu 
médiko, no a deten’é pa 
manehá bou di inuensia. 
Despues a resultá ku e no 
por a mustra un reibeweis 
bálido na kua el a hasi su 
mes kulpabel pa manehá 
sin reibeweis. Pa esaki el a 
haña un but. 


(Foto: LIVE 99.9FM) 

Nòchi Willem, konsehero di Union Sindikal Boneriano, USIBO 
Sindikalismo na Boneiru(1) 


**Nos ta habri 2024 
ku e bon notisia ku a 
oumentá despues di 13 
aña e mínimo sosial 
na 
un 
montante 
ku 
ta 
garantisá 
derecho 
di eksistensia di nos 
hendenan ku pa kualkier 
motibu 
mester 
haña 
sosten sosial i tambe pa 
nos penshonadonan ku 
solamente tin ku biba di 
penshun di behes por tin 
un entrada na drechi. Un 
pabien ta na su lugá na e 
klase trahadó ku tambe a 
risibí un oumento di nan 
suèldu mínimo entrante 
yanüari aki i ku na yüli lo 
bolbe oumentá, miéntras 
ku a subi e plafòn di paga 
belasting di tal forma ku 
henter e klase trahadó 
lo ta bai tin probecho 
nansiero di esaki. 
Ku 
e 
oumentonan 
aki a drecha e forsa di 
kompra di tur hende ku 
ta bai ta na benesio di 
nos ekonomia interno ya 
ku ta bai tin un volúmen 
mas grandi di sèn ta lora 
den nos ekonomia. 
Pero 
apesar 
di 
e 
bon notisia aki ketu 
bai nos ta lesa ku lo ta 
oumentando 
preisnan 
eksageradamente i ta 
usa komo argumento ku 
e oumento di preis di 
produkto i servisionan 
ta debí na e echo ku 


entrante yanüari 2024 ta 
oumentá suèldu mínimo. 
Sindikalismo 
for 
di 
momento ku a bira konosí 
ku lo oumentá suèldu 
mínimo na luna di òktober 
2023 a atvertí kontra loke 
sindikalismo a yama e 
lobo den kueru di karné. E 
lobo ta e sistema ku sierto 
komersiantenan lo a bai 
usa pa hustiká oumento 
di preis, hasta promé ku 
a subi e suèldu mínimo. 
I den esaki nos a bisa ku 
gobièrnu di Boneiru tin 
un papel importantísimo 
pa hunga. 
Na promé lugá e echo 
ku nos ta un isla ku ta 
dependé pa 99.9% di 
importashon, 
gobièrnu 
mester 
a 
kordiná 
un reunion ku tur e 
importadónan pa asina 
yega na un konsenso pa 
loke ta trata manehá e 
kosto di importashon. Si 
den e komunidat chikí 
aki tin susiente plaka ta 
lora pa hasi 20% di nos 
ko-siudadanonan 
biba 
den luho i kómodo, pues 
simplemente biba den 
rikesa, mester tin espasio 
pa huntu nos krea un 
sosiedat hustu, kaminda 


ta repartí e rikesa aki den 
un forma ku e 80% sobrá 
tambe tin un bida digno. 
Na 
di 
dos 
lugá 
gobièrnu 
ta 
e 
úniko 
instansia ku legalmente 
por aktua si e tuma nota 
ku e desaroyo di preis ta 
bai den tal direkshon ku e 
ta afektá e interes general. 
Gobièrnu na nos pareser 
no por hiba un maneho 
asina liberal ku e ta laga e 
merkado kompletamente 
den man di e aktornan 
i spera ku e merkado lo 
regulá su mes. I pa por 
atendé ku un situashon 
asina, gobièrnu tin algun 
instrumento legal ku e 
por aktivá. Nan ta entre 
otro leinan ku ta atendé 
ku preis di e produkto, 
leinan ku ta atendé ku 
peso i deskripshon di e 
produkto. 
No ta pa loko gobièrnu 
ta bai mete, pero si e 
oumento di preisnan ku 
ta tumando lugá no tin 
hustikashon 
ophetivo, 
na 
opinion 
sindikal, 
gobièrnu tin e deber di 
intervení. I pa yega na 
un 
opinion 
ophetivo 
den esaki, gobièrnu ta 
disponé di un servisio di 


asuntunan ekonómiko ku 
por analisá i evaluá henter 
e proseso di pone preis pa 
produktonan riba nos isla. 
I ku esaki ta posibel nos ta 
eksperensiá den kaso ku 
mensualmente gobièrnu 
ta publiká preisnan di 
produktonan 
petrolero, 
manera gasolin, disel, 
kerosin i gas pa kushiná 
tantu por mayor komo 
por detal. 
I pa loke ta en todo 
kaso e produktonan for di 
e makutu básiko gobièrnu 
mester por hasi e mesun 
ehersisio aki sin ningun 
problema. 
Huntu 
ku 
esaki 
gobièrnu mester eksigí ku 
riba tur produkto ta pone 
e preis i si ta produktonan 
ku ta pone preis a base 
di peso, mester indiká e 
peso. I hopi importante 
ta tambe ku unabes e 
instrumentonan aki ta na 
vigor, gobièrnu mester 
pone supervishon pa tur 
esnan enbolbí mantené 
nan mes tambe na e 
desishonnan aki. 
Banda 
di 
e 
responsabilidat legal aki, 
kada konsumidó riba su 
mes tambe tin su propio 


responsabilidat 
pa 
manehá su presupuesto 
den un forma korekto. 
Den esaki e ta haña 
yudansa 
di 
parti 
di 
e 
Fundashon 
Tienda 
pa Konsumidó ku ta 
publiká regularmente un 
lista di produktonan di 
diferente establesimentu 
di moda ku e konsumidó 
por kompará na unda e 
por kumpra mas barata i 
mas kunbiniente. 
E 
konsumidó 
tin 
un kantidat di derecho 
mas ku na momento 
ku e konstatá ku tin 
violashon di esakinan, 
e mester denunsiá nan 
sin 
miedu 
pa 
asina 
outoridatnan kompetente 
por 
korigí 
mesora. 
Tambe e organisashon 
UNKOBON 
t’ei 
pa sali na interes di 
konsumidónan 
i 
a 
publiká su punto di bista 
pa loke ta e asuntu di 
preisnan aki na Boneiru. 
Pues 
pa 
nos 
komunidat 
funshoná 
den un forma hustu, tur 
e aktornan mester traha 
integralmente huntu i 
karga e responsabilidat 
aki. Al n al kabo si 
Boneiru bai bon e ta bai 
bon pa tur hende, pero 
si e bai malu ta esnan 
ekonómikamente suak lo 
risibí e sla di mas duru. 


KRALENDIJK 
– 
Oyentenan di Radio 538 
mester hasi esaki sin e 
stèm di iete de ager. 
Un bosero di e stashon 
di radio a anunsiá ku el a 
terminá su kontrakt. 
“Nos ta agradesidu pa 
e añanan ku el a forma 
parti di Radio 538 i nos ta 
dese’é hopi éksito den su 
futuro karera.” 
Riba Instagram, de 
ager ta anunsiá ku e ta 
emigrá pa Boneiru ku 
su famia. “Algun di nan 


Wietze de Jager ta emigrá pa Boneiru 


tabata riba e bon kaminda, 
pero awor osialmente 
Boneiru ta,” e ta skirbi. 
Ya ta vários luna for di 
e último biá ku a tende su 
stèm na e stashon di radio. 
Aña pasá de ager a haña 
dikultat pa kombiná su 
trabou ku su bida privá. 
De ager a anunsiá na 
òktober ku el a bira tata 
pa di kuater biá, di su yu 
Leo. 
E D di radio i su kasá, 
Lieke Veld, tabatin dos 
yu anteriormente, Kees 


Valentijn i Harm-Adam i 
nan yu muhé uul Bettie. 
Na òktober, de ager 
i Klaas van der Eerden, 
a konkluí nan último 
programa 
di 
mainta 
na Radio 538 ku un 
sentimentu 
positivo. 
“Nos ta papiando di 
futuro, pero esei sigur lo 
funshoná,” el a primintí e 
oyentenan. 
Pero e ta parse di ta 
kibrando e promesa ei. 


(Fuente: De Telegraaf) 

Programanan di Bonaire.tv 
TELBO kanal 70 
Flamingo TV kanal 23 


12.00 Herensia Pana: 
Egbrecht (Su bida) 
13.00 Aki Boneiru: 
Familia Pourier 
14.00 Herensia Aruba: 
Hubert Cornelis Naar 
15.00 BAPA: 
Equador 2 


16.00 Aktualidat: 
Bart van Oost 
17.00 Aki Boneiru: 
Wilbert Josephia 
18.00 Herensia: 
Isistra Molina 
19.00 BAPA: 
Corrine & Germaine Hernandez 


20.00 Apel di Oro: 
Episodio 13 
21.00 Dokumental: 
Telbo 
22.00 Herensia: 
Manchi Provence 
23.30 Puerto Latino: 
Luis Zárraga 


Djamars 9 Yanüari 2024 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


AKTO DI KARIÑO 
Skritura: Hebreonan 11:32-40 
“I sin fe ta imposibel pa agrad'E, pasobra esun ku 
bin serka Dios mester kere ku E ta, i ku E ta Esun 
ku ta rekompensá esnan ku ta busk'E.” Hebreonan 
11:6(BS) 


Ki dia tabata e último biaha ku bo a hasi un akto di 
kariño? Kiko bo ta konsiderá un akto di kariño? Tin 
hende a rekonosé bo pa un akto di kariño ku bo a hasi? 
Akto di kariño por ta algu ku abo ta konsiderá chikí 
i insignifikante; e por sosodé diariamente i ningun 
hende mester a mira. Manera: duna un glas di awa, 
habri porta pa duna preferensia, hasi limpiesa pa un 
mayor di edat, duna bo asiento na un otro, etc. 
Un akto di kariño ta agradá Dios ora e ta sali di un 
kurason sinsero i ku fe, sin ferwagt ningun rekompensa. 
Ku e aktitut ku Dios ta mira i ta bendishoná na Su 
tempu. 


Hebreonan 11:1 ta bisa ku fe ta e konvikshon di kosnan 
ku hende no ta mira. Hopi biaha komo hende nos ke 
mira pa nos kere. Ma realmente nos mester biba ku e 
konvikshon ku Dios so ta mira tur kos i ta rekompensá. 
Hende por mira i nan por rekonosé loke bo a hasi, ma 
e rekonosementu akí ta temporal. 
Hebreonan 11 ta konfirmá akto di diferente persona ku 
kisas no a keda rekonosé pa loke nan a hasi aki na 
mundu; ma Dios ta sigurá ku El a mira i lo rekompensá. 


Na ken bo a mustra un akto di kariño awe? Sabi sigur 
ku Dios a mira! 


Gilda Beukenboom-Sintjago 
Produkshon PGM 


BERBOU B.V. 


ta buska 
4 timmerman 


Pa mas info yama # 777-8777 


WINSON B.V. 


ta buska 
1 KOK 


-mester tin mas ku 1 aña di eksperensia den kushina 


Pa mas info yama # 795-2115 


Rincon City Supermarket 


ta buska 
1 supervisor 


-mester tin mas ku 1 aña di eksperensia pa e funshon 
aki 


Pa mas info yama # 795-2115 


Wingcheung Supermarket 


ta buska 
1 Allround medewerker 


-mester tin mas ku 1 aña di eksperensia den e trabou 
aki 


Pa mas info yama # 795-2115 


HT-Boutique B.V. 


ta buska 
2 Winkel medewerker 


-mester tin eksperensia den traha den winkel 


Pa mas info yama # 795-2115 


KRALENDIJK -- I 
YUB primeramente ke 
deseá e pueblo di Boneiru 
un felis aña 2024, yená 
ku dicha i prosperidat. 
Den 2023 I UB 
a realiá su mes na I 


Enkuesta di JCI YUB 


Dutch Caribbean di kual 
aki tur kos a ranka sali 
pa ku I su eksistensia 
bèk 
na 
Boneiru. 
Resientemente I UB 
a publiká un enkuesta ku 
e meta pa sondia e interes 


den e grupo di enfoke ku 
ta hóbennan di 18 pa 40 
aña i alabes iventarisa 
kiko ta e preokupashon i 
problemátikanan ku pa e 
grupo en kuestion aki ta 
rekerí atenshon i akshon 


pa mehorashon. 
I ta un organisashon 
ku su meta ta pa duna un 
empuhe na adelanto di un 
pais kresiente, I UB 


ta sinti su mes yamá pa 
skucha kiko ta e nesesidat 
promedio di e siudadano 
Boneriano. 

BERBOU B.V. 


ta buska 
4 timmerman 


Pa mas info yama # 777-8777 


WINSON B.V. 


ta buska 
1 KOK 


-mester tin mas ku 1 aña di eksperensia den kushina 


Pa mas info yama # 795-2115 


Rincon City Supermarket 


ta buska 
1 supervisor 


-mester tin mas ku 1 aña di eksperensia pa e funshon 
aki 


Pa mas info yama # 795-2115 


Wingcheung Supermarket 


ta buska 
1 Allround medewerker 


-mester tin mas ku 1 aña di eksperensia den e trabou 
aki 


Pa mas info yama # 795-2115 


HT-Boutique B.V. 


ta buska 
2 Winkel medewerker 


-mester tin eksperensia den traha den winkel 


Pa mas info yama # 795-2115 


KRALENDIJK 
– 
Bonaire Marine Center tin 
doño nobo. Buddy Leijnse 
i su kasá, Nadeche, awor 
ta manehá e kompania. 
Dia sinku di yanüari 
e doñonan nobo a tuma 
Bonaire Marine Center 
over for di Louis Posner i 
su señora. 
Posner i señora ta retirá 


Bonaire Marine Center tin doño nobo 


despues di basta aña di 
trabou duru. 
Bonaire Marine Center 
ta eksistí pa 13 aña kaba i 
ta diler osial di motor di 
boto Suzuki. Nan tin piesa 
tambe pa boto i trailer. 
Bonaire Marine Center ta 
spesialisá den service boto. 
Nan ta habrí di djaluna pa 
djabièrnè, di 8’or di mainta 


pa 5’or di atardi non stòp. 
Bonaire Marine Center 
tei pa sirbi e pueblo di 
Boneiru 
kompletu 
ku 
produktonan di kalidat. 
Pa kualke problema ku 
boto, òf pa mantenshon 
i servisio di boto, nan ta 
spesialisá den esaki ku mas 
di 13 aña di eksperensia. 
(Fuente: LIVE99FM) 


BERBOU B.V. 


ta buska 
4 timmerman 


Pa mas info yama # 777-8777 


WINSON B.V. 


ta buska 
1 KOK 


-mester tin mas ku 1 aña di eksperensia den kushina 


Pa mas info yama # 795-2115 


Rincon City Supermarket 


ta buska 
1 supervisor 


-mester tin mas ku 1 aña di eksperensia pa e funshon 
aki 


Pa mas info yama # 795-2115 


Wingcheung Supermarket 


ta buska 
1 Allround medewerker 


-mester tin mas ku 1 aña di eksperensia den e trabou 
aki 


Pa mas info yama # 795-2115 


HT-Boutique B.V. 


ta buska 
2 Winkel medewerker 


-mester tin eksperensia den traha den winkel 


Pa mas info yama # 795-2115 


KRALENDIJK 
– 
Ainda semper no tin 
presidente pa Mesa di 
Klima Boneiru. Na aprel 
Minister di Klima, etten 
i Kolegio Ehekutivo di 
Boneiru, a brasa e konseho 
di 
Kwartiermaker 
Ed 
Nijpels, 
pa 
tuma 
e 
konsekuensianan 
di 
kambio 
di 
klima 
na 
serio. Ku esaki Mesa 
di Klima mester yena 
un 
ròl 
importante, 
pero e palabranan di 
e gabinete i Gobièrnu 
insular te ku awor, no a 
kondusí na echonan. Di 
e proponementu lihé di 
un presidente pa Mesa di 
Klima, nada a resultá. 
Entretantu e pasenshi 
di Greenpeace a kaba. 
E organisashon, huntu 
ku un kantidat di habitante 
di Boneiru, na mei a urgi 


Presidente Mesa di Klima ta laga urgensia warda riba dje 


Estado Hulandes pa hasi 
lihé pa tuma medidanan 
di protekshon. 
Sin 
aktua 
e 
parti 
sùit di e isla medio e 
siglo akí ainda ya por 
ta víktima di subida 
di supersie di laman. 
Kombersashonnan 
di 
esnan ku a hasi a petishon 
i 
e 
mandatarionan 
enbolbí, no a kondusí na 
resultadonan konkreto. 
D j a d u m i n g u 
Bonerianonan a demostrá 
bou di e bandera di 
Greenpeace na Te Amo 
Bich 
pa 
hustisia 
pa 
klima. Djaweps ta sigui 
un konferensia di prensa 
durante kua lo anunsiá 
pasonan mas aleu. Un 
petishon riba e web-site 
di Greenpeace, entretantu 
a keda rmá pa kasi 20 
mil biá. 

K R A L E N D I J K 
– Djárason awor 10 
di 
yanüari 
Nicolaas 
Esmeraldo 
George 
ta 
den e programa Herensia 
na Bonaire.tv. E ta biba 
na Kòrsou aktualmente, 
pero nasé i lantá den e 
bario Antriol na Boneiru. 
Den dianan di n di 
aña e tabata riba su isla 
natal i a invit’é pa papia 
di su bida i karera den 
Herensia. Esmeraldo su 
mayornan tabata Mon i 
Chechi George-Nicolaas. 
Esmeraldo ta papia di 
nan, tambe di su wela, 
mama 
di 
su 
mama, 


Esmeraldo George den Herensia 


Konchon Nicolaas, un 
persona markante ku a 
biba mas ku 100 aña. 
Hopi konosí Esmeraldo 
a bira komo partidó di 
korant na Boneiru. E 
tabata e promé persona 
riba e isla ku a kuminsá ta 
parti korant riba bròmer. 
El a parti Amigoe pa 
hopi aña. E programa 
Herensia ku Esmeraldo 
George ta kuminsá pasa 
pa 12'or djárason mèrdia 
ku ripitishon djaweps 
4'or di atardi i djabièrnè 
8'or di anochi na Bonaire. 
tv, kanal 70 di Telbo i 23 
di Flamingo TV. 


KRALENDIJK 
-- 
Direktiva di Fundashon 
Union 
Ta 
Hasi 
Forsa 
(UNTAHF), ke para ketu 
na e fayesimentu repentino 
e n di siman ku a pasa di e 
konosido Eddy Melaan. 
Eddy tabata hopi konosí 
komo músiko, kantante, 


UNTAHF ta lamentá morto di èks Rei di Tumba Eddy Melaan 


kompositor i areglista i ku 
tabata dominá un variedat 
di instrumènt. 
Durante 
su 
karera 
farandulero, Eddy tabata 
aktivo kantando i tokando 
den 
práktikamente 
tur 
género musikal. 
E temporada ku nos a 


kaba drenta aki di karnaval, 
ta pone ku ta djis menshoná 
ku desde e promé añanan 
di eksistensia di Festival di 
Tumba na Boneiru, Eddy 
a tuma parti na numeroso 
okashon di e evento, kual 
tambe a hib’é na un total 
di tres título komo Rei di 


Tumba. 
Esakinan 
tabata 
na 
1988 ku At’e Kachimba 
Dal un Trèk, huntu ku 
Típiko Boneriano, 1992 
Dun’é Espasio Hala P’e 
Pasa, huntu ku Orkesta 
Imass i 2013 ku Mandato 


di 
Kurason, 
huntu 
ku 
Happy 
Band. 
Direktiva 
di UNTAHF’ ta manda 
palabranan di kondolensia 
na esposa, yunan, rumannan 
i tur demas famia i konosí 
di Eddy Melaan. 
Eddy sosegá na pas. 


KRALENDIK -- Den 
un simposio resien riba 
solushonnan basá riba 
naturalesa pa restourashon 
di 
ekosistema, 
Arno 
Verhoeven, di e aliansa 
Hulandes di naturalesa di 
Karibe, DCNA, a presentá 
ehèmpel di proyektonan 
di 
restourashon 
di 
naturalesa 
na 
Karibe 
Hulandes. E proyektonan, 
ku 
ta 
varia 
for 
di 
esfuersonan komunitario 
na 
Sint 
Eustatius 
te 
ku mapa stratégiko di 
koral na Sint Maarten, 
ta 
duna 
informashon 
riba 
e 
diversidat 
di 
konservashon 
i 
restourashon 
ambiental 
den e region. 


Sint Eustatius 


Proyektonan duradero di naturalesa 
tin mester di solushon spesífiko 


E 
proyektonan 
ta 
enfatisá 
e 
enfokenan 
úniko di kada isla. 
Na 
Sint 
Eustatius, 
atenshon ta konsentrá riba 
agrikultura sostenibel i 
mehorashon di e paisahe. 
Ademas di planta palu, 
Statia 
a 
envolví 
su 
komunidat kompleto den 
un inisiativa pa restorá e 
ekosistema. 
Statia 
ta 
trahando 
aktivamente pa eradiká 
espesie 
invasivo 
pa 
protehá 
i 
revitalisá 
habitatnan krítiko i tambe 
pa protehá espesie krítiko, 
manera e paloma grandi 
‘kwartelduif’. 


Kòrsou 
Kòrsou 
ta 
enfoká 
riba revitalisá áreanan 


akuátiko históriko i un 
bibero di matanan nativo, 
Savonet. 
E ta sirbi tambe komo 
un sentro di investigashon. 
Aki atenshon ta riba e 
transformashon di simia 
den 
matanan 
hóben 
resistente. 
Riba henter e isla, e 
proyekto ‘Awa pa Kòrsou’ 
ta trahando pa revitalisá 
basenan 
hidrográko 
históriko, 
inkluyendo 
damnan i posnan bieu, pa 
mehorá e maneho natural 
di awa riba e isla. 


Otro islanan 
E proyekto ReLeaf 
di Saba ta enfoká riba 
restourá espesie i Aruba 
i Boneiru ta komprometé 
ku restourashon di palu 
di mangel. Sint Maarten 
ta enfoká riba mapa di 
ekosistema di koral i di 
kosta 
pa 
strategianan 
di 
rekuperashon 
di 
rekuperashon. 
E 
proyektonan 
akí 
ta un paso importante 
den 
interkambio 
di 
konosementu 
i 
eksperensia 
entre 
e 
islanan, kontribuyendo na 
desaroyo di solushonnan 
efektivo i sostenibel pa 
problemanan ambiental. 
Probechando 
e 
eksperensia 
lokal 
i 
trahando huntu, e islanan 
Karibense Hulandes ta 
promové 
konservashon 
di naturalesa i resiliensia 
ekológiko den e region. 


(Fuente: Bonaire.nu) 

KRALENDIJK 
– 
Eskritor Bart van Oost ta 
sigur ku el a logra revelá 
e misterio di ‘De Gouden 
Verrader’. Den su buki 
ku lo keda presentá e 
n di siman benidero 
den sala di FuHiKuBo, 
Bart van Oost ta duna 
e evidensianan ku ‘De 
Gouden Verrader’ ta bini 
di e barku Mari Bahn 
ku a senk na kosta di 
Karpata mas ku 110 aña 
pasá. 
‘De Gouden Verrader’ 
òf ‘The Golden Traitor’ 
ta un imágen di hende 
muhé ku tabata pegá 
na e bug di un barku. 
Diferente 
persona, 
manera LD Gerharts i 
tambe pastor Nooyen, a 
indiká ku e imágen aki 
tabata bini di un barku ku 
a noufragá riba e islanan 
Aves pariba di Boneiru. 
Bart van Oosten den 
su buki ‘De Gouden 


Bart van Oost den ‘Aktualidat’ tokante su buki 
Misterio di ‘De Gouden 
Verrader’ revelá 


Verrader van Bonaire’, 
sostené pa evidensia, ta 
mustra ku e vershon ei no 
ta korekto. E ta kere ku 
e imágen aki ta bini di e 
barku Mari Bahn, di kua 
barku su foto ta ilustrá 
kaft di e buki. 
Pa hopi aña e imágen 
a keda den lanthùis Yato 
Bako, for di unda LD 
Gerharts a bai kuné. El 
a keda montá na e bar di 
Hotel Zeebad, for di kua 
marinirnan a ‘hòrt’é’, 
pero a tres’é bèk a kambio 
di un trit di serbes di parti 
doño di Zeebad. 
E 
‘hòrtamentu’ 
òf 
‘sekuestro’ aki di ‘De 
Gouden Verrader’ a bira 
un tradishon. 
Den 
e 
programa 
‘Aktualidat’ 
ku 
ta 
pasando for di djaluna na 
Bonaire.tv Bart van Oost 
ta papia di ‘De Gouden 
Verrader’. 


B O E K - 
P R E S E N T A T I E 


12 januari 2024 | vanaf 18:30 | FuHiKuBo 


Bart van Oost 


Kaya 
Irlanda 
12 
Kralendĳk, Bonaire 


RSVP voor 3 januari via de knop in de mail of 
via info@caribeebooks.com, want VOL = VOL 


“Vlot geschreven met aandacht voor 
de personen die in dit bijzondere 
verhaal een rol spelen, met 
achtergronden en hun betekenis 
voor het eiland. Kortom een boek 
dat het verschijnen verdient omdat 
het een bijdrage levert aan de rijke 
historie van dit eiland” 
- 
René Roders 


Op 12 januari is het eindelĳk zover! Dan verschĳnt het historische debuut van 
Bart van Oost. Deze gebeurtenis willen we uiteraard graag vieren en dat doen 
we met een boekpresentatie bĳ, hoe kan het ook anders, de Gouden Verrader 
zelf! Met haar duiken we terug in tĳd naar precies 150 jaar geleden! 


Pronóstiko di 
tempu pa Boneiru 


Djaluna 08 te Djamars 09 Yanüari 2024 
Prinsipalmente mañan chèns pa un áwaseru 


Ta leve te parsialmente nublá i prinsipalmente ma- 
ñan tin chèns pa algun áwaseru. E temperatura 
máksimo lo ta aproksimadamente 31°C, e temper- 
atura mínimo mas o ménos 27°C. Bientu for di di- 
rekshon ost ta basta fuerte te fuerte, forsa 5 te 6. 


Altura di ola: aproksimadamente 2.5 m (6-8 pia), ku 
lo oumentá mañan te 2.5-3.0 m (7-9 pia) 


* Altura di ola válido pa laman grandi 


KRALENDIJK 
-- 
Boneiru a konosé su promé 
beibi di aña ku a nase dia 
4 di yanüari, eksaktamente 
sinku pasá di dies di anochi 
i a pisa 3310 gram i midi 49 
centimeter. 
Ta trata aki di un mucha 
muhé. 


Banko Maduro a bishitá promé beibi di aña 


Manera 
kustumber, 
Maduro & Curiel’s Bank 
(Bonaire) N.V. a bishitá 
e promé beibi di aña i a 
opseki’é un bunita regalo. 
Gerensia, staf i personal 
di Maduro & Curiel’s Bank 
(Bonaire) N.V., ta felisitá e 
mayornan i deseá famia Wu 


Liang hopi felisidat huntu 
ku nan beibi. 
Pòtrèt 
ta 
mustra 
momentu ku Lito, huntu 
ku Lucy Martis-Diaz di 
Maduro & Curiel’s Bank, 
a bai bishitá i hasi entrega 
di e regalo na beibi Wu, den 
kompania di su mama i tata. 

KRALENDIJK 
-- 
Djadumingu Green Peace 
a organisá un aktividat ku 
a karga e nòmber ‘Pueblo 
riba pia’. Un manifestashon 
ku a tuma lugá na Te Amo 
Bich pa hustisia pa klima. 
Na e sitio durante e 
manifestashon 
hendenan 
tabata bisa na bos haltu: 
“Nos ke awor hustisia pa 
kambio di klima.” 
Notabel 
mas 
tantu 
Hulandes Europeo ku e 
hende lokal. Polis tabata 
presente i tambe bai bini den 
e área ku outo. Sinembargo 


Nos ta changá 
Hustisia pa klima awor 


e 
manifestashon 
tabata 
trankil. 
Algun di e remarke nan 
na e sitio riba esenario 
tabata: “Di e manera akí 
nos ta kuminsá e kampaña 
pa mehorá e kayente ku 
nos ta den dje. Nos manera 
di pensa i hasi, huntu nos 
mester hasié pa nos logra.” 
“Kiko nos ke hustisia pa 
klima awor. Nos ta changá, 
nos tur ta changá. Mi no 
ke bai biba otro kaminda. 
Djaki mi ta, djaki mi ta 
biba. Awa a yega te na mi 
lep. Hulanda mester duna 


atenshon awor. Mi ke bisa 
hóbennan, wak kon bo por 
duna bo aporte pa yuda nos 
tur. Nos mester di yudansa 
pa e isla aki.” 
Onnie Emerenciana di 
Green Peace. “Hopi palabra 
bunita ta bin dilanti, pero 
no ta hasi nada. Na 2050 ke 
hasi algu, ya ta lat, pasobra 
kos ta bai sosodé promé 
ku e tempu menshoná. Mi 
ta kunukero, mi ta planta 
hopi kos, pero nan no ta 
nase, pasobra e temperatura 
ta muchu kayente. Meskos 
STINAPA ta kuida, pero 

debí na kambio di klima, 
e laman tambe ta kayente 
i nan por yuda ku e 
situashon. Pero no ta hasi 
nada. Si keda di e manera 
akí, despues di poko tempu, 
Boneiru no tei mas.” 
Emerenciana 
a 
sigui 
bisa, awor nos ta bai den 
grandi. Sí e parti sùit bai 
bou di awa, e ta afektá 
henter Boneiru. 
Nos mester bini dilanti 
awor. Ora a papia ku 


Hulanda, ta bisa kosnan 
ta den proseso, pero nada 
mas. Notabel hopi koral a 
kuminsá muri. Ta esei ta 
nos kos ku ta atraé turista 
pa nos tin entrada. 
Hopi hende a bin biba na 
Boneiru i e Boneriano mes 
a bira tiki. Tabata deseá 
pa nos yega 25 mil hende. 
Nos a yega e kantidat, ken 
ta stòp e kresementu awor. 
Nos isla ta esun mas limpi 
den Karibe, pasobra nos ta 


kuida. Nos no por evitá ku 
e laman ta kayente, esei ta 
larga, Emerenciana a bisa. 
Emerenciana: 
“Nos 
di Green Peace a pone 
atenshon pa hisa suèldu 
mínimo i esei a sosodé. Nos 
ta bai Korte ku Hulanda. 
No ta importá ku nos ta 
chikitu. 
Nos a demostrá kaba ku 
nos ta chikitu i kaminda nos 
tin rason, Hulanda mester 
aseptá.” 

K R A L E N D I J K 
-- Ingemar de esus a 
kumpli 1 aña mas di bida 
i el a invitá tur amigu ku 
ta kore motosaikel, pa 
selebrá huntu kuné. 
Nan 
a 
reuní 
djadumingu ku a pasa 
i sali kore parti sùit di 
Boneiru, despues pasa 
na pista pa pone fever na 
Onima. 
Finalmente 
despues 
di pasa den algun bario, 


Ingemar de Jesus a hasi aña 


nan a regresá kaminda 
nan a kuminsá na Kaya 
Nikiboko Nort. 
Tur hende a kome, 
bebe i gosa di e anochi, 
sera siman huntu ku 
Ingemar. D M Tem, ta 
un di esnan ku a pèrkurá 
pa bon ambiente e anochi. 
Potrèt ta ilustrá e 
amigunan di Ingemar riba 
motosaikel i momentu ku 
e tabata kla pa bai kòrta e 
bolo den su man. 

K R A L E N D I J K 
-- Despues di a risibí e 
partisipashon osial di 
ta bini na remarke pa 
organisá karnaval 2024, 
Fundashon Union Ta 
Hasi Forsa (UNTAHF), 
a tuma algun siman 
pa 
hasi 
e 
diferente 
preparashonnan 
pa 
asina Boneiru por tin un 
selebrashon di karnaval 
2024 
grandioso. 
E 
promé evento programá 
ta apertura di karnaval 
djabièrnè awor na Social 
Café, ku aktuashon di 
entre otro Era di Kòrsou. 
Un di e detayenan ku 
sigur a traha riba dje ta 
un ekipo fuerte pa den 


Apertura karnaval djabièrnè 


tur sentido di palabra por 
karga e programa trahá 
pa kubri e periodo akí. 
Enbèrdat 
manera 
hopi 
tabata ekspresá i komentá 
kos 
tabata 
ketu, 
pero 
mester bisa ku simplemente 
UNTAHF a skohe pa traha 
un poko den silensio i pa 
awor ku tin detayenan 
mas konkreto pa drenta 
publisidat. 
Konforme e programa, 
djabièrnè 
awor 
12 
di 
yanüari, na Social Café, 
tin e apertura osial di 
karnaval di Boneiru 2024. 
Manera 
ya 
anunsiá, 
e 
evento di apertura ta konta 
ku presentashon di D 
elo, D Ramsley Krips 


i agrupashon musikal 
Payola di Boneiru i 
ERA di Kòrsou. Entrada 
ta general ta 20 dòler 
delantá i 30 dòler na 
porta. 
Djaluna tabatin un 
evento chikitu na E 
Teras, a ofresé karchi di 
entrada na preis super 
spesial, esaki na rason di 
15 dòler. 
Durante 
mesun 
evento 
tabatin 
tambe 
oportunidat 
pa 
risibí 
informashon tokante e 
diferente detayenan di 
karnaval, entre otro di 
paradanan, elekshon di 
reina i prens ku pancho, 
prekario, etc. 


K R A L E N D I J K / 
PORTLAND 
-- 
Investigadónan a haña e 
penel di e porta di e avion 
di Alaska Airlines ku 
tabata mester pa hasi un 
aterisahe di emergensia 
djadumingu 
den 
kurá 
di kas di un dosente na 
Portland. E Boeing tipo 
737 Max 9, a pèrdè e 
penel di porta mas o 
ménos 35 minüt despues 
di a lanta. E penel por 
duna indikashon di kon 
kosnan por sali malu 
durante e buelo. 
E avion di pasahero 
tabata 
dirigiendo 
for 


Penel porta avion Alaska Airlines hañá den kurá di kas 


di 
Portland, 
Oregon, 
pa un aeropuerto serka 
di Los Angeles. Poko 
despues di a lanta, el a 
bolbe Portland. E avion 
por a aterisá seif ku 171 
pasahero i 6 tripulante 
abordo. Ningun hende a 
resultá heridá. 
Na e lugá di e avion 
kaminda e penel tabata, 
normalmente 
tin 
un 
penel ku e fabrikante di 
avion Boeing ta pone 
einan pa kubri un salida 
di 
emergensia 
ku 
e 
kompania di aviashon no 
ta usa. 
E penelnan ta den hopi 


avion 737 Max 9, pasobra 
mayoria 
di 
kompania 
di aviashon no ta usa e 
salida di emergensia. E 
ta trata di e kantidat di 
asiento. 
Kompanianan 
ku 
pone 
mas 
tantu 
asiento posibel riba nan 
avionnan, ta obligá pa usa 
e pasarela di emergensia 
adishonal. Esaki ta konta 
pa Corendon na Hulanda. 
Otro kompania Europeo 
tampoko no tin e penel 
akí. 


Lus di atvertensia 
Alaska Airlines a disidí 
e dia promé di e insidente 


pa stòp di usa e avion en 
kuestion pa buelonan pa 
Hawaii, pasobra un lus di 
atvertensia a keda aktivá 
riba tres buelo anterior. 
Esei tabata un problema 
ku preshon den e avion, 
un osial Merikano a bisa 
djadumingu. 
Asina Alaska Airlines 
tabata ke pa e avion 
sigui bula riba tera pa 
e por a regresá lihé na 
un aeropuerto den kaso 
di problema. E hunta 
nashonal di seguridat di 
transporte, ku entre otro 
ta dediká na investigá 
aksidentenan aéreo, ta 
bisa ku e lus di atvertensia 
posiblemente no tin nada 
di aber ku e insidente. 
Den e investigashon 
di 
e 
insidente, 
investigadónan no por 
usa grabashonnan riba e 


grabadó di bos di e avion. 
E ekipo di grabashon 
no a keda pará i ta keda 
reskribí outomátikamente 
despues 
di 
dos 
ora. 
Investigadónan no por a 
sigurá e grabador durante 
e tempu ei. 


Avionnan na tera 
Despues di e insidente, 
Alaska 
Airlines 
ta 
mantené 
tur 
su 
65 
avionnan 
Boeing 
737 
Max 9 na tera. E avionnan 
ta keda inspekshoná i 
mantené. 
E kompania ta spera 
di por bula e avion atrobe 
den transkurso di e siman 
akí. E n di siman akí 
e reguladó di aviashon 
Merikano, 
FAA, 
a 
anunsiá ku e avion 737 
Max 9 mester a keda na 
tera pa inspekshon. 


BERBOU B.V. 


ta buska 
4 timmerman 


Pa mas info yama # 777-8777 


WINSON B.V. 


ta buska 
1 KOK 


-mester tin mas ku 1 aña di eksperensia den kushina 


Pa mas info yama # 795-2115 


Rincon City Supermarket 


ta buska 
1 supervisor 


-mester tin mas ku 1 aña di eksperensia pa e funshon 
aki 


Pa mas info yama # 795-2115 


Wingcheung Supermarket 


ta buska 
1 Allround medewerker 


-mester tin mas ku 1 aña di eksperensia den e trabou 
aki 


Pa mas info yama # 795-2115 


HT-Boutique B.V. 


ta buska 
2 Winkel medewerker 


-mester tin eksperensia den traha den winkel 


Pa mas info yama # 795-2115 


WINSON B.V. 


ta buska 
1 KOK - 1 help-kok 


-mester tin mas ku 1 aña di eksperensia den kushina 


Pa mas info yama # 795-2115 

Tonchi, mi a lesa den BONERI- 
ANO ku hopi mas hòmber ku 
muhé a muri aña pasá. 


Awèl sí. Mi ta bai pidi mi futuro 
tata pa traha mi komo muhé ora mi 
reenkarná. 


Den un seri di artíkulo riba djamars BONERIANO ta dediká atenshon na e kasnan 
bieu di e isla aki, basá riba un estudio ku dr. Ank Klomp, antropólogo, a hasi 
masoménos 45 aña pasá. HET 'OUDE' BONAIRIAANSE WOONHUIS ta un 
estudio ku spesialmente awor ku e kas i edifisionan di antaño ta bou di menasa ta 
proba su importansia. 


Kas i edifisionan 
di antaño (9) 


Otro tipo di kas 
Banda di e tres tiponan 
di kas deskribí aki, na 
Boneiru tabatin tambe 
kasnan di tabla, anke no 
na un kantidat grandi. Un 
otro tipo di kas ta esnan 
di tabla batí ku bleki 
(lata) parti pafó. Tambe 
tabatin algun kas ku, 
anke no bibienda, tabatin 
arkitektura 
interesante. 
Ta tata di edisionan 
públiko ku ku Ank Klomp 
a konsiderá bale la pena 
pa protehá, manera un 
edisio ku tabata fungi 
komo depósito den Kaya 
Kòrsou. 
E liña di heft tabata 
úniko. Pero mientrastantu 
e parti aki di e edisio a 
disparsé. Un otro tabata e 
anterior tienda di Herrera 
Hermanos 
den 
Kaya 
randi. E edisio aki si 
ta bon mantené ainda. 
Den restorashon no ta bai 
djis pa e kas i edisionan 
interesante, sino tambe 
mester tene kuenta ku e 
besindario den kua nan ta 
situá. 
P’esei tambe mester 


inkluí kuránan bieu i 
muraya den e restorashon, 
pa asina nan tambe keda 
mantené. Fuentenan ku 
Ank Klomp a konsultá 
ta mustra ku mayoria 
di e kasnan den estilo 
tradishonal na Boneiru ta 
konstruí den siglo pasá. 
Pero tin fuentenan ku ta 
indiká ku tin ainda basta 
edisio na Boneiru ku ta 
konstruí for di den siglo 
19. 


Promé edifisionan 
Un dje promé listanan 
di kas i edisio na Boneiru 
ta di aña 1810. Riba e lista 
aki ta topa ku e siguiente 
deskripshon: 
1 stro huis op Seroe 
Moreno 
1 panne magazijn 
1 stro huis op Fontein 
1 
dito 
daar 
de 
commandant in woont 
1 dito daar de chirurgijn 
in woont 
1 dito voor ‘t Hospitaal, 
zeer vervallen 
1 dito daar de kapitein 
der slaven in woont voor 
‘t Fort 


Tin un lista tambe di 
aña 1824 ku e siguiente 
deskripshon di edisio i 
kasnan di gobièrnu i nan 
balor patreas poné: 
Het huis, Magazijn, 
Wagthuis in ‘t Fort (P. 
2.000,--) 
Een Magazijn aan de 
Rincond met pannendak 
(P. 1.500,--) 
Een Huis naast het Fort 
waar den 1ste opzichter 
inwoond met pannendak 
(P. 800,--) 
Een dito in het land 
waar 
de 
Chirurgijn 
inwoond met stroodak (P. 
150,--) 
Een 
dito 
waar 
de 
Chirurgijn 
ingewoond 
heeft, thans onbewoond 
(P. 30,--) 
Een dito aan de Fontein 
op 
stutten 
met 
stroo 
bedekt (P. 30,--) 
Een dito of Loots aan 
de oude zout Pan thans 
vereischt een nieuw Dak 
(P. 50,--) 
E tempu ei un peso 
tabata bal masoménos 
.,80. 
Tambe tin un lista di 


1828: 
Het Huis in het Fort 
(.2,00,--) 
Het magazijn op de 
Rinkon (.2.000,--) 
Het huis bewoond door 
een chirurgijn (.200,--) 
Het huis bestemd voor 
het hospitaal (.00,--) 
De 
Huizen 
op 
de 
Fontein 
en 
zoutpan 
(.00,--) 


‘Pannemagazijn’ 
Ta 
resultá 
ku 
na 
1810 tur lanthùis tabata 
ku dal di pal’i maishi, 
pues kas di bara. Kiko 
mester komprondé bou 
di 
‘pannemagazijn’ 
ta 
ménos kla. Un depósito 
pa panchi, miéntras ku tur 
dak tabata di palu di maishi 
òf yerba asina? Pero e por. 
Kisas e panchinan tabata 
destiná pa e mangazina na 
Rincon, ku riba e listanan 
di 1824 i 1928 ta aparesé 
komo un edisio ku dak 
di panchi. 
No ta konosí ki dia 
presis a traha Mangazina 
di Rei na Rincon, pero 
esaki lo ta en todo kaso 
promé ku 1824. Esaki ta 
hasi’é, despues di Fòrti 
(Fort Oranje), e edisio 
mas bieu di Boneiru. 
E edisio grandi aki 
(masoménos 30 pa 7 
meter) tabata sirbi komo 
lugá pa warda kuminda 
pa e katibunan. Na 1820 
tabatin 321 katibu di rei 


(di gobièrnu) na Boneiru. 
Den un aña ku bon 
yobida 
tabata 
produsí 
susiente alimento pa e 
katibunan na Boneiru mes, 
pero den un aña di sekura 
mester a importá maishi. 
ohan Hartog ta menshoná 
den su buki ‘Bonaire, Van 
Indianen tot Toeristen’, 
ku na kuminsamentu di 
siglo 19 produkshon di 
maishi chikitu (sorghum) 
no 
tabata 
importante 
na Boneiru i ku mester 
a importá esaki for di 
Kòrsou. 
Teenstra, 
un 
Hulandes Oropeo ku a 
skirbi un relato, despues 
di a bishitá Boneiru, ta 
skirbi ku “agrikultura no 
ta eksistí mes na Boneiru”. 
E ta trese dilanti ku tin 
ménos maishi na Boneiru 
ku na Kòrsou. Banda di 
Mangazina di Rei banda 
di Rincon di tambe un 
Mangazina di Rei den 
Amboina. 
Pero 
Ank 
Klomp no tin un idea ki 
tempu a traha e edisio di 
piedra ei. For di e listanan 
di edisio poné ariba por 
konkluí ku na 1828 ainda 
e edisio aki no tabata 
konstruí. E promé bia ku 
ta menshoná Mangazina 
di Rei di Amboina ta na 
1837, basá riba un relato 
skirbí pa Van Lennep 
Coster, kende a bishitá 
e 
plantashi 
Amboina 
masoménos den e tempu 
ei. 

Nos ta selebrá Tempu Ordinario 


Outor: P. Antonio Rivero, L.C. 


Ordinario no nifiká di poko 
importansia, flou, sin smak, sin 
koló. Simplemente, ku e nòm- 
ber aki ke distinguí esaki di e 
“tempunan fuerte”, ku ta e sik- 
lo di Pasku di Resurekshon i 
esun di Pasku di Nasementu ku 
nan preparashon i nan prolon- 
gashon. 


E ta e tempu mas antiguo di 
e organisashon di e aña kris- 
tian. I ademas, e ta okupá e 
parti mas grandi di aña: 33 o 
34 siman, di e 52 ku tin. 
E Tempu Ordinario (iglesia 
ta usa e koló bèrdè) tin su gra- 
sia partikular ku tin ku pidi Dios 
i busk’é ku tur ilushon di nos 
bida: asina manera den e Tem- 
pu Ordinario aki nos ta mira un 
Kristu ya madurá, responsabel 
dilanti di e mishon ku su Tata a 
konfia na djE, nos ta mir’é 
krese den edat, sabiduria i gra- 
sia dilanti di Dios su Tata i di 
hendenan, nos ta mir’é bai i 
bini, dediká bo mes pa kumpli 
ku Boluntat di su Tata, brinda 
su mes na hendenan…asina 
tambe den e Tempu Ordinario 
nos mester buska pa laga nos 
fe, nos speransa i nos amor 
krese i madurá i prinsipal- 


di dos, for di despues di 
Pentekòster te na Atvènt. 


Mi ta invitá boso pa 
probechá e Tempu Ordinar- 
io aki ku gran fervor, ku sper- 
ansa, kresiendo den virtutnan 
teologal. E ta tempu di grasia 
i salbashon. Topa ku Dios 
den kada skina di 
nos dia. Basta di tin 
wowonan di fe pa 
deskubrié, no biba 
ku bista kòrtiku mi- 
opes i será den nos 
egoismo i problem- 
anan. Dios ta bai na 
asa riba nos kamin- 
da. I durante e tem- 
pu aki laga nos mira 
e Kristu apòstel aki, 
ku for di trempan ta 
resa na su Tata, i 
despues durante dia ta dedi- 
ká su mes hibando salbashon 
na tur hende, terminando dia 
na pia di su Tata, ku ta 
konsol’é i ta yen’é ku su in- 
finito amor, ku e amor aki e 
dia siguiente nos lo komuni- 
ká den abundansia. Si nos no 
entusiasmá nos ku Kristu 
apòstel, yen di forsa, di amor 
i vigor…Ku ken nos ta entu- 
siasmá nos mes? 


Kristu, laga nos kompañá 
Bo durante e Tempu Ordi- 
nario akí, p’asina ku nos ta 
siña di Abo kon nos tin ko- 
mportá nos mes ku bo Tata, 
ku otronan, ku e akontesim- 
entunan próspero òf atverso 
di bida. Nos ta bai ku bo, di 
ken nos lo tin miedu? Nos ke 
ta santu pa santifiká i elevá nos 
mundu. 


mente, kumpli ku goso e Bol- 
untat Santísima di Dios. Esaki 
ta e grasia ku nos mester mus- 
ka i implorá di Dios durante e 
33 simannan di Tempu Ordi- 
nario. 
Krese. Krese. Krese. Esun 
ku no ta krese, ta wanta, ta bira 
malu i ta muri. Nos mester 


krese den nos tareanan ordi- 
nario: matrimonio, den bida 
spiritual, den bida profeshonal, 
den trabou, den estudio, den 
relashonnan humano. Tambe 
nos mester krese mei mei di nos 
sufrimentu, éksito i frakasonan. 
Kuantu virtut nos por hasi den 
tur esaki! Tempu Ordinario ta 
kombertí asina den un gimna- 
sia outéntiko pa haña Dios den 
e akontesimentunan diario, laga 
nos traha den virtutnan, krese 
den santidat…i tur esaki ta 
kombertí den tempu di salbas- 
hon, den tempu di grasia di 
Dios. Tur kos ta grasia pa esun 
ku ta atento i tin fe i amor! 


E Tempu Ordinario ta ser 
dividí manera den dos “tanda”. 
Un promé, for di despues di 
Epifania i boutismo di Señor te 
na komienso di Kuaresma. I e 


Nifikashon di Epifania 


Epifania ta nifiká manifestashon di Dios. Dios ta revelá su 
mes na tur hende: riku i pober, poderoso i humilde, hudiu i no 
hudiu. Despues di a nase El a manifestá su mes na e ward- 
adónan, pero despues a manifestá su mes na magonan di ori- 
ente. Awe tambe E ke manifestá su mes den nos tur. Laga nos 
mira e enseñansanan ku e suseso di e magonan ta duna nos 
p’asina ku Dios ta manifestá su mes den nos i atraves di nos 
den hopi otro. 
1- “Nan a mira e strea”: En realidat tin hopi strea. Algun 
ta mira nan i otronan no. E streanan por ta nos famia i amigu. 
Espesialmente ta Iglesia en general ku esnan responsabel i ku 
tur esnan ku ke ta fiel na Señor. Nos por i nos mester ta strea 
pa hopi otro: ku nos palabra i konseho; pero prinsipalmente 
ku nos bon ehèmpel di bida. 
2- “I nan a subi riba kaminda”: No ta basta mira e strea. 
Tin ku aktua. No ta basta sa e kaminda. Bo mester subi e 
kaminda. I esaki maske nos no sa e kaminda eksakto, manera 
a pasa ku e magonan. Laga nos ser kondusí pa e enseñansan- 
an di Iglesia. 
3- “E strea a disparsé”: No tur kos ta fásil riba e kamin- 
da pa Dios. Tin momentonan difísil, ku por yega na ser komo 
“anochinan skur”. Dios semper ta ku nos, nunka E ta bandoná 
nos. Nos mester sigui tin speransa. 
4- “I nan a puntra”: Pa kontestá tin Iglesia i espesial- 
mente saserdotenan. Mester ta balente i konsultá. Por ta un 
katekísta ku ta orientá nos den fe. Lo importante ta konsultá, 
ya ku Dios lo mira den dje un deseo di e bon. Maske bo pun- 
tra un persona robes, manera e magonan a hasi ora nan a bai 
serka Herodes pa konsultá. Pero Dios a hasi uso di e malu pa 
duna nan un bon kontesta. 
5- “E strea a bolbe aparesé”: Dios parse ta manera E ta 
skonde. Si tur kos tabata masha fásil nos lo no tabatin mérito. 
Pero Dios semper ta terminá dor di konsolá esun ku sinsera- 
mente ta busk’é di kurason. 
6- “I nan a haña Hesus”: Hesus mester ta e final di tur 
nos búskeda spiritual. Nos no ta bai tras di algun idea òf filosofia; 
Nos ta bai tras di un persona ku ta Dios ku a bira hende pa nos 
amor. I nos trankilidat ta ku nos lo por hañ’é. E ta prinsipal- 
mente den Eukaristia. E ta tambe den esnan simpel, den esnan 
pober, den su Palabra, den e amor fraternal. 
7- “I nan a ofresé nan regalonan”: Kiko nos lo ofres’é? 
Lo mihó ku nos por ofres’é ta nos kurason; pero, huntu kuné, 
tambe bos lo ofres’é nos trabou apostóliko, di moda ku nos 
por sòru ku al ménos un persona por aserká su mes un poko 
mas na Señor. Si nos ke simbolisá e donnan di e magonan, nos 
por ofresé e oro di nos amor komo e mihó ofrenda na Dios, 
sensia, ku ta nos orashon konstante ku ta elevá na shelu i mira, 
ku ta e aseptashon ku pasenshi di trabounan, sufrimentu i di- 
fikultatnan di nos bida. 
8- “I nan a bai nan tera bèk via un otro ruta”: Esun ku 
berdaderamente a topa ku Hesus no por sigui e kaminda ante- 
rior. E mester kuminsá na biba dor di otro kaminda, e kaminda 
di hustisia, di pas i di amor. 
Kisas la intenshon prinsipal di san Mateo, ora el a konta e 
suseso di e magonan, tabata di eksponé, manera el hasi despues 
atraves di henter e evangelio, ku e mensahe di Hesus ta univer- 
sal, ku e no ta únikamente pa un rasa òf un nashon, sino pa 
henter mundu. Ta p’esei na ora di rekordá e suseso akí, Iglesia 
ta stimulá nos pa traha pa evangelisashon di tur hende. Esaki ta 
un dia misionero pa ekselensia, pasobra Hesus no únikamente 
a manifestá su mes na e hudiunan, sino for di prinsipio a siña 
nos ku El a bini pa salba tur pueblo. 
Pader Silverio Velasco 


I N V I T 
I N V I T 
I N V I T 
I N V I T 
I N V I TA S H O N 
A S H O N 
A S H O N 
A S H O N 
A S H O N 


“Felis ta esnan ku den Bo ta haña forsa, ku tin gana di kana bai Bo 
tèmpel.” Salmo 84 


Ku sumo plaser Grupo Hòmbernan di Fortalesa den Kristu ta invitá 
nos hende hòmbernan na nos promé enkuentro di aña 2024. 


Detayenan: 


Fecha 
: djaluna 8 yanüari 2024 
Ora 
: 7:30 p.m. (mitar di 8 anochi) 
Lugá 
: misa Maria Auxiliadora (Sta. Maria) 
Ruman, bin pa bo trese bo deseo- i anhelonan dilanti di Señor. 
. 
Komishon organisadó 

ARUBA 
ARUBA 


ORANJESTAD -- Loke 
sin duda ta di aplaudi ta e 
decision di gobierno y 
departamento 
di 
DOW, 
ta 
cuminsa 
duna 
mas 
proteccion na beachnan 
rond di e isla. Esaki a 
sosode na entre otro un 
sector cu ta hopi popular 
tanto pa habitantenan di 
Pos Chikito y Savaneta, 
esta e sector di beach unico 
na altura di Santo Largo. 
Pa 
añanan 
largo 
a 
permiti cantidad di auto, 


Gobierno a inicia proyecto pa proteccion di beach 


tanto di turistanan como 
hendenan local, subi riba 
e santo blanco bunita cu 
tin na e sector aki, cual a 
cuminsa afecta e calidad 
di e beach. Tambe durante 
e periodo di campamento, 
a staciona hopi auto riba e 
santo blanco loke awor ta 
bira imposibel despues cu 
DOW a pone barancanan 
grandi pa evita cu lo pasa 
cu auto y core riba e santo 
blanco. 
Ta 
di 
spera 
cu 
e 


maneho aki lo ser hiba na 
otro 
sectornan 
caminda 
chaueurnan di auto no 
ta tuma na consideracion 
e daño cu nan ta haci na 
calidad di e sitionan aki, 
‘manchando’ e color di 
e santo blanco pa loke 
Aruba 
ta 
conoci 
p’e 
internacionalmente 
y 
ta 
haci esaki un tipo di santo 
shinishi. Ta di spera cu e 
proyecto aki lo ser ehecuta 
tambe den e sector di 
beachnan den cercania di 


hotelnan y tambe den e 
sector di Malmok y Arashi, 
caminda por mira hopi auto 
staciona riba santo blanco 
cu e beachnan ta provee. 
Mirando 
e 
desaroyo 
turistico 
ta 
di 
vital 
importancia pa conserva 
loke ta e partinan importante 
di e isla, esta conservacion 
y proteccion di beachnan cu 
tin rond di e isla di Aruba. 
Otro aspectonan cu tin 
urgencia di wordo atendi 
ta e calidad di careteranan 
rond di e isla, ya cu gran 
mayoria 
di 
careteranan 
rond di e isla, entre otro 
dilanti di hotelnan y otro 
sitionan turistico, ta conta 
c’un nivel di capa di asfalt 
yena cu lapi cu ta duna un 
aspecto ainda mas mahos 
cu normal. 
Con gobierno lo bay 
atende cu e problema aki, 
ainda no ta conoci ya cu 


no tin suciente fondo den 
presupuesto 2024 pa cubri 
e gasto grandi aki. 
Otro problema ta e 
asunto serio cu ta regarda 
e awa di riool den cercania 
y dilanti hotelnan grandi, 
cu pa algun aña caba ta 
un problema pero ainda 
gobierno no a soluciona 
esaki y ta mustra cu por lo 
pronto esaki lo no ta e caso 
tampoco. 
Fuera 
di 
esaki 
tin 
e asunto di planta di 
puricacion di e planta di 
awa na Bubali cu tampoco 
lo conoce un solucion 
dentro di corto tempo. 
Sinembargo e decision pa 
proteccion 
di 
beachnan 
na Santo Largo, a ser bon 
ricibi den comunidad ya 
cu ta necesario pa esaki 
tuma luga mirando e balor 
pa tanto bishitante como 
hendenan local. 


ORANJESTAD 
-- 
Departamento di Traco 
y Unidad Motorisa a haci 
control prome durante 
y despues di Parada di 
Flambeu. 
Departamento 
di 
Traco a controla na 
comienso di e Parada 
di Flambeu y na unda 
a 
constata 
diferente 
vehiculonan cu no tabata 
tin nan documentonan 
na ordo como tambe un 
UTV. 


A detene 11 chauffeur pa maneha 
bao influencia di alcohol 


Tambe e departamento 
Motorisa a bay controla 
na 
diferente 
partinan 
strategico 
durante 
parada. Total a detene 
chaueur di cual 5 a 
perde nan rijbewijs. 
Controlanan 
lo 
continua durante e otro 
paradanan nos dilanti. 
Cuerpo Policial ta haci un 
apelacion un biaha mas 
pa no maneha auto bao 
inuencia di alcohol. 


ORANJESTAD 
-- 
Durante 
2023 
Pastoral 
Hubenil Noord (PHN) a 
tene varios actividad, e.o. 
tayer, presentacion, charla, 
reunion, motiva hobennan 
pa asisti na seminario, etc. 
y e hoben cu a sobresali 
mas cu su presencia na tur 


Pastoral Hubenil Noord ta felicita Kimberly Croes 


e eventonan menciona ta 
Kimberly Croes. 
P’esey diasabra 6 di 
januari 2024, despues di 
reunion, e grupo a bay 
celebra Aña Nobo y Dia 
di Tres Rey cu un lunch na 
Wendy’s TL. 
Aki directiva di PHN 


a honra Kimberly cu un 
erticate of Appreciation’ 
cu su regalo concerni. 
Parokia Sta. Anna y PHN 
ta felicita e hoben ehemplar 
aki pa su dedicacion y 
logro. 
Masha pabien Kim. 

ARUBA 
KÒRSOU 


WILLEMSTAD 
-- 
Direktiva 
di 
Women’s 
Steering 
Committee 
Curaçao (WSCC), huntu 
ku representantenan aliá 
na WSCC, a bin huntu 
pa 
selebrashon 
di 
un 
Santu Sakrisio di Misa 
na Santa Maria, pa yama 
Kreador danki pa un aña 
nobo den preparashon pa 
e di 50 aniversario di e 
organisashon. 


Women’s Steering Committee i klupnan afiliá a bini huntu 


E santu sakrisio di 
misa tabata liderá pa Pastor 
Curtis Meris, kende ta 
Tata Spiritual di Women’s 
Steering 
Committee 
Curaçao. 
Na inisio di e aña 
nobo, 
presidente 
di 
WSCC, Mirieta Lourens, 
na nòmber di direktiva 
e 
organisashonnan, 
a 
kompartí algun mensahe i 
tira lus riba puntonan ku den 


punto di bista di direktiva di 
WSCC, ta rekerí atenshon. 
“Nos ta bin di un aña di hopi 
turbulensia i reto, tantu na 
nivel mundial, komo na nos 
isla mes. Situashonnan di 
hamber, pobresa, violensia, 
desaster natural i guera ku a 
eksigí bida di hopi hende i 
trese hopi fèrdrit den famia. 
Den e aña nobo ku nos a 
drenta e puntonan aki lo 
sigui pidi atenshon.” 


Tin hopi kos ku no 
ta den nos man i ku nos 
no por inuensiá, pero e 
aspektonan loke ku nos 
por duna atenshon na dje i 
purba mehorá, nos mester 
hasi esaki. No solamente 
ku palabra pero mas tantu 
ku akshon, e presidente di 
WSCC a sigui bisa. Alabes 
nos mester uni mas den 
orashon i alimentá nos bida 
spiritual pa yega mas serka 
di nos Kreador. 
“Riba ruta pa selebrá 
e di 50 aniversario di 
nos 
organisashon, 
por 
keda konta ku nos lo 
sigui organisá eventonan 
informativo i di interkambio 


di idea. Tambe por konta 
ku nos lo sigui empoderá 
union i stabilidat den famia 
ku ta e pierda angular riba 
kua nos mester sigui ediká 
nos pais. Banda di esaki mi 
ke bisa ku si nos tin kosnan 
di pasado ku ta pone ku 
nos relashon ku otro ya no 
ta dje bon ei, laga nos pidi 
otro despensá i rekonsiliá 
ku sinseridat pa asina nos 
por dirigí nos enfoke riba 
desaroyo. No solamente 
komo individuo, pero komo 
kolektividat. Mi sa ku nos 
por, basta nos ke. Ban traha 
huntu pa un meta komun. 
Un aña próspero pa un i 
tur,” Lourens a bisa. 


WILLEMSTAD -- Tim 
di Toezicht en Handhaving 
di PTH, VVRP, huntu ku 
funshonarionan di Kuerpo 
Polisial, a tene un akshon 
na un tereno na Brakkeput. 
Motibu di e akshon ta ku a 
konstatá okupashon ilegal 
di tereno i kasonan di 
konstrukshonnan ilegal na 
e tereno akí. Den e akshon 
di tim, a aktua severo 


Akshon kontra okupashon ilegal i konstrukshon 


kontra di ilegalidat akí, a 
konská diferente opheto i 
tambe polis a arestá un di e 
suhetonan ku tabata kometé 
e aktonan ilegal akí. 
Den e akshon a konstatá 
ku tambe tin hòrtamentu 
di koriente. A informá 
Aqualectra ku a tuma e 
medidanan 
nesesario 
i 
kuminsá un investigashon. 
Ministerio 
VVRP 
ta 


bolbe atvertí pa kuementu 
ilegal 
di 
tereno 
òf 
konstrukshon sin pèrmit. Lo 
sigui aktua kontra esakinan 
den estrecho koperashon ku 
Kuerpo Polisial. 

ARUBA 
STATIA/SABA/ST. MAARTEN 


PHILIPSBURG 
-- 
WINAIR ta bai agregá 
mas buelo pa St. Eustatius 
i Saba. Segun e kompania 
di aviashon, for di 15 di 
yanüari pasaheronan tin 
opshon adishonal pa biaha 
ora nan ta bai St. Eustatius 
i Saba. 
Na promé instante ta 
agregá un buelo adishonal 
mainta, tantu Saba komo 
St. Eustatius, huntu ku 
un buelo adishonal den 
oranan di atardi pa St. 


WINAIR ta introdusí mas buelo 
pa St. Eustatius i Saba 


Eustatius. 
E 
oumento 
di 
buelonan akí ta mehorá 
konsiderablemente e oferta 
di buelo pa e dos islanan. 
Kuminsando 1 di aprel, 
ta 
introdusí 
un 
buelo 
adishonal tambe pa Saba 
den oranan di atardi. Ku e 
buelonan adishonal, pronto 
WINAIR 
ta 
ofresiendo 
kuater 
buelo 
diario, 
reforsando e konekshon 
vital entre St. Maarten, 
Saba i St. Eustatius. 


Ademas e ekspanshon 
ta enserá tambe opshonnan 
pa bula stret entre Saba i 
St. Eustatius, un deseo di 
hopi habitante riba e dos 
islanan akí. 
Segun 
WINAIR, 
e 
oumento di e orario di 
biaha ta kuadra ku e 
balornan 
fundamental 
di WINAIR pa ofresé 
eksperensianan 
di 
biahe mas kumbiniente, 
miéntras ta duna prioridat 
na satisfakshon di kliente. 


PHILIPSBURG 
-- 
Dia 28 di desèmber 2023, 
Konseho di Minister di 
Sint Maarten a aprobá 
osialmente 
e 
akuerdo 
marko pa e resolushon 
ENNIA, markando un paso 
krusial pa salbaguardiá e 
bienestar nansiero di mas 
o ménos 30.000 asegurado. 
E solushon integral akí, 
desaroyá den kolaborashon 
ku 
e 
gobièrnunan 
di 
Kòrsou i Sint Maarten i 
Banko Sentral di Kòrsou 
i Sint Maarten, CBCS, ta 
garantisá kontinuidat di 
e servisionan di Grupo 
ENNIA, asta den e área di 
seguro di bida. 
Den un komunikado di 
prensa di 20 di desèmber 
2023, a informá públiko 
di e akuerdo marko na 
nivel tékniko aliansa pa 
e 
partinan 
envolví. 
E 
problema 
predominante 
ku e akuerdo akí ta trata, 
ta e skarsedat supstansial 
di kapital na ENNIA, ku 
ta representá un menasa 


Akuerdo entre partidonan tokante ENNIA 


signikativo pa e stabilidat 
nansiero 
i 
derechonan 
di e aseguradonan. Sin 
un 
solushon 
viabel, 
e 
aseguradonan 
tabata 
enfrentá e perspektiva di 
redukshonnan supstansial 
den nan penshonnan, ku 
posibel 
konsekuensianan 
sosial i ekonómiko amplio. 
E puntonan di atenshon 
di e akuerdo ta inkluí, un 
likidashon kontrolá di e 
derechonan i obligashonnan 
di e aseguradonan akumulá 
promé ku e regulashon 
di 
emergensia 
di 
yüli 
2018 i un kontinuashon 
parsialmente di ECL pa e 
derechonan i obligashonnan 
di e aseguradonan akumulá 
despues di e regulashon di 
emergensia di yüli 2018. 
Pa 
kumpli 
ku 
e 
obligashonnan 
di 
prestashon ku ta tumando 
lugá, e désit struktural den 
balornan di ECL lo keda 
atendé en parti ku fondonan 
di e fondo di resolushon. 
Kontribushon anual na e 


fondo di resolushon di e 
gobièrnunan di Kòrsou i 
Sint Maarten pa 30 aña, pa 
un total di 30 mion orin 
i 2.3 mion orin anual 
respektivamente, 
komo 
ansa supordiná sin interes. 
Tambe 
kontribushon 
anual di CBC pa 50 aña, pa 
un total di 5 mion orin 
pa aña. Un inyekshon di 
kapital den ECL di e fondo 
di 
resolushon, 
nansiá 
pa 
CBCS 
i 
garantisá 
pa e dos gobièrnunan, 
segun e proporshon di 
aseguradonan ku ta biba na 
Kòrsou i Sint Maarten. 
CBCS ta duna un liña 
di krédito na e fondo di 
resolushon, garantisá pa 
tur dos gobièrnu, den kaso 


ku e kontribushon anual 
ta insusiente pa kubri e 
désitnan. arantia ku no 
ta nesesario pa apliká un 
deskuento riba e pólisanan 
di seguro si ENNIA Caribe 
Leven N.V. (ECL), pa e 
aproksimadamente 30.000 
asegurado. 
E implementashon di e 
resolushon akí ta dependé 


di aprobashon segun leinan 
i regulashonnan di Kòrsou 
i Sint Maarten. Garantianan 
i ansanan, lo ta asesorá pa 
Cft i rekerí aprobashon di 
Parlamento. 
Gobièrnu ta mantené su 
kompromiso pa mantené 
e públiko informá di e 
progreso i implementashon 
di e resolushon krusial akí. 


PHILIPSBURG 
-- 
Aproksimadamente kuartu 
pa shete di mainta dia 5 di 
yanüari, Kuerpo Polisial di 
Sint Maarten a risibí vários 
yamada informando di un 
kandela na Sugar Hill Drive 
na Cul-De-Sac. 
E sentro di notikashon 
di polis mesora a manda 
Brantwer i unidatnan di 
patruya na e sitio. Na yegada 
na e sitio, a opservá ku e 
di dos piso di e kompleho 
tabata kompletamente na 
kandela. 
A tuma medida rápido 
pa sigurá e área i evaluá 
e situashon. Ademas di 
personal di Brantwer i 
Polis, 
tambe 
a 
manda 
personal di ambulans pa 
duna asistensia. 
E 
aktuashon 
di 
e 
servisionan di emergensia 
a 
permití 
pa 
dominá 
a 
kandela 
rápido. 
Desafortunadamente e di 


Kandela na Sugar Hill Driver 
bou di investigashon 


dos piso di e kompleho a 
sufri daño grandi pa motibu 
di e kandela. 
Dos persona a keda 
identiká komo víktima 
di e insidente i atendé pa 
personal 
di 
ambulans. 
Ámbos 
víktima 
a 
eksperimentá inhalamentu 
di huma i a atendé na e 
sitio. Afortunadamente no 
a reportá mas malesa i ta 
spera ku ámbos individuo lo 
rekuperá kompletamente. 
Kuerpo 
Polisial 
di 
Sint Maarten i Brantwer 
ta 
ehekutando 
un 
investigashon pa determiná 
e kousa di e kandela. 
E sirkunstansia ku a 
kondusí na e insidente 
no ta konosí. Segun ku e 
investigashon ta progresá, 
lo 
duna 
aktualisashon 
na públiko pa garantisá 
transparensia i mantené 
un komunikashon habrí 
tokante e insidente. 

ARUBA 
DEPORTE 


Djadumingu 7 di yanüari, e ekipo di futbòl di Red Stars 
a habri aña 2024 i a yama tur mucha bon aña i deseá 
nan tur klase di éksito den e aña akí i pa e biahe pa 
Kòrsou pa kampionato di futbòl. Tabata un anochi hopi 
dushi pa e muchanan i nan ta yama Shon I Grill danki 
pa e sukulentu kuminda ku nan a kome. 
Red Stars a habri aña 


20 
Djamars 9 Yanüari 2024 
20 


KRALENDIJK -- E siman akí empleadonan di Cargill ta trese salu pa e turistanan na man. Esaki pa motibu ku e mashin ku ta hasi e trabou no 
ta den funshon. Pues un proseso kisas manera ántes tabata sosodé, e salu tabata transportá na man loke awendia ta sosodé ku mashin. Riba potrèt 
momentu ku empleadonan di Cargill a trese salu den hèmber, na e área kaminda turista ta kue salu pa bai kuné. 
Gesto di Cargill 


